Роден е в 1881 година в Сиеница, но скоро семейството му се мести в Крагуевац. Попович завършва военно училище и на 3 ноември 1901 година е произведен в подпоручик. В 1905 година заминава за Македония със сръбска чета. В Първата световна война Попович е начело на четнически отряд, който подпомага сръбската Дунавска дивизия. Като командир на Ядарския четнически отряд участва в Церската битка. По-късно е командир на доброволческия сръбски отряд на Солунския фронт, сражаващ се срещу български части.